שועל זאבי

שועל זאבי (שם מדעי: Dusicyon) הוא סוג דמוי-שועל נכחד ממשפחת הכלביים שהכיל 3 מינים. מינים אלה חיו לאורך דרום אמריקה הדרומית, בין אורוגוואי, צ'ילה וארגנטינה עד לארץ האש, והם התקיימו בין סוף הפליוקן ועד להולוקן. המין הידוע ביותר בסוג הוא שועל פוקלנדי, שהתקיים באיי פוקלנד עד שנכחד לחלוטין ב-1876. בעבר הוא נחשב למין היחיד בסוג עד לגילוי מאובני 2 מינים חדשים בארגנטינה במהלך המאה ה-17.

השועל הזאבי הוא סוג הקרוב לסוג שועל דרום-אמריקני בו מינים החיים לאורך פטגוניה ובסביבות הרי האנדים, וכן לסוגים שועל הסרטנים, שועל קטן-אוזן וזאב היער, אשר כולם משתייכים לתת-השבט  (Cerdocyonina). מספר חוקרים רואים בו קרוב מעט לסוג כלב, אך ישנן מחלוקות משמעותיות לגבי סיווגו. במראהו הוא נראה דומה לזאב או תן אך קטן בהרבה.

השועלים האחרונים מהסוג נכחדו עקב המתיישבים של איי פוקלנד, אשר הרגו אותם מחשש שיטרפו את גידוליהם ועקב התפשטות החקלאות.

מינים
 שועל פוקלנדי (Dusicyon australis)
 Dusicyon avus
 Dusicyon cultridens

קישורים חיצוניים

טקסונים שתוארו בידי צ'ארלס המילטון סמית
בעלי חיים שתוארו ב-1839
כלביים פרהיסטוריים
אמריקה הדרומית: יונקים שנכחדו